A Magyar Nemzeti Bank 7/2025. (VI.23.) számú ajánlása a hitelkockázat vállalása, mérése, kezelése és kontrollja során a környezeti, társadalmi és vállalatirányítási információk felmérését szolgáló minimum kérdéssor alkalmazásáról

1. Az ajánlás célja és hatálya

Az ajánlás célja a hitelkockázat vállalása, mérése, kezelése és kontrollja során a környezeti, társadalmi és vállalatirányítási (a továbbiakban együtt: ESG) információk felmérésekor alkalmazandó minimum kérdéssorral kapcsolatban a Magyar Nemzeti Bank (a továbbiakban: MNB) elvárásainak megfogalmazása, és ezzel a jogalkalmazás kiszámíthatóságának növelése, a vonatkozó jogszabályok egységes alkalmazásának elősegítése.

Az ajánlás címzettjei a hitelintézetekről és a pénzügyi vállalkozásokról szóló 2013. évi CCXXXVII. törvény (a továbbiakban: Hpt.) hatálya alá tartozó magyarországi székhellyel rendelkező hitelintézetek és pénzügyi vállalkozások, valamint a külföldi székhellyel rendelkező hitelintézetek és pénzügyi vállalkozások magyarországi fióktelepei (a továbbiakban együtt: pénzügyi szervezet).

Az MNB megítélése szerint az ESG információk kockázatkezelésbe való beépítésének első lépése az ESG információk egységes gyűjtése. A vonatkozó szabályozások, nyilvános jelentésekkel kapcsolatos elvárások, valamint a fenntarthatósági jelentések készítési módjának szerteágazó mivolta miatt a pénzügyi szervezetek ESG információkra vonatkozó adatgyűjtési gyakorlatainak egységesítése, valamint a hiteligénylő vállalkozások adminisztratív terheinek csökkentése érdekében kívánatos egy minimum kérdéssor meghatározása.

A jelen ajánlás szerinti kérdéssor környezeti kockázatokra vonatkozó részei az éghajlatváltozással kapcsolatos és környezeti kockázatokról, valamint a környezeti fenntarthatósági szempontok érvényesítéséről a hitelintézetek tevékenységeiben című 10/2022. (VIII. 2.) MNB ajánlás (a továbbiakban: Zöld ajánlás) 48-53. pontjában foglalt elvárásoknak való megfelelést is segítő szempontokat fogalmaznak meg. Ugyanakkor fontos kiemelni, hogy a jelen ajánlás tartalma a Zöld ajánlásnál bővebb, mert a környezeti mellett magában foglal társadalmi és vállalatirányítási szempontokat is, továbbá a címzetti köre is eltérő, mert a hitelintézeteken kívül a pénzügyi vállalkozásokra és a külföldi székhellyel rendelkező pénzügyi vállalkozások magyarországi fióktelepeire is megfogalmaz elvárásokat.

Jelen ajánlás összhangban áll továbbá a hitelkockázat vállalásáról, méréséről, kezeléséről és kontroljáról szóló - jelen ajánlás kiadásakor - 7/2024. (VI. 21.) MNB ajánlással [a továbbiakban: 7/2024. (VI. 21.) MNB ajánlás]. Jelen ajánlás a 7/2024. (VI. 21.) MNB ajánlásban definiált fogalmakra és elvárásokra építve - azonban csak a hitelkockázatot vállaló pénzügyi szervezetek egy szűkebb körének címezve - tovább bővíti azon hazai felügyeleti szabályozó eszközök sorát, amelyek az ESG-kockázatokkal kapcsolatosan fogalmazzák meg az MNB álláspontját és elvárásait.

Az ESG-kockázatok egyedi tulajdonságaira tekintettel számos, az európai szabályozási keretrendszer átalakítását célzó kezdeményezés van folyamatban, amelyek hatással lesznek a hazai pénzügyi szervezetekre is. Többek között az Európai Bankhatóság (a továbbiakban: EBH) mandátuma részeként felülvizsgálta a fenntarthatósági szempontok beépítését az 1. pillérb[e](#bookmark0" \o "Current Document)[[[1]](#footnote-3)](#bookmark0" \o "Current Document)[,](#bookmark0" \o "Current Document) a 2. pillérb[e](#bookmark1" \o "Current Document)[[[2]](#footnote-5)](#bookmark1" \o "Current Document)[,](#bookmark1" \o "Current Document) és a 3. pillérb[e](#bookmark2" \o "Current Document)[[[3]](#footnote-7)](#bookmark2" \o "Current Document)egyaránt, mely folyamatokhoz az MNB is aktívan hozzájárul. Az EBH a 2013/36/EU irányel[v](#bookmark3" \o "Current Document)[[[4]](#footnote-8)](#bookmark3" \o "Current Document)alapján felhatalmazást kapott arra, hogy iránymutatást adjon ki az ESG-kockázatok intézmények általi azonosítására, mérésére, kezelésére és nyomon követésére vonatkozó minimumszabályokról és referenciamódszerekről. Az EBH 2025. január 9-én tette közzé a környezeti, társadalmi és irányítási (ESG) kockázatok kezeléséről szóló iránymutatását (EBA/GL/2025/01; a továbbiakban: ESG-kockázatok kezeléséről szóló EBH iránymutatás), amely - a kis és nem összetett intézménye[k](#bookmark4" \o "Current Document)[[[5]](#footnote-9)](#bookmark4" \o "Current Document)kivételével - 2026. január 11-től alkalmazandó. Az intézmények üzleti modelljének és kockázati profiljának rövid, közép- és hosszú távú rugalmasságának biztosítása érdekében az ESG-kockázatok kezeléséről szóló EBH iránymutatás olyan belső folyamatokat és ESG-kockázatkezelési szabályokat határoz meg, amelyekkel az intézményeknek rendelkezniük kell.

A jelen ajánlás témájával összefüggően számos uniós jogi aktus, valamint nemzetközi sztenderd érhető el arra vonatkozóan, hogy milyen, alapvetően nem pénzügyi, ESG- információk gyűjtése, közzététele kívánatos az egyes pénzügyi és nem pénzügyi szereplők vonatkozásában.

Az ajánlás kidolgozása során az MNB figyelembe vette a nem pénzügyi információk közzétételéről szóló irányelv (NFRD[)](#bookmark5" \o "Current Document)[[[6]](#footnote-11)](#bookmark5" \o "Current Document)rendelkezéseit, amely elsőként írta elő az érintett vállalatoknak a nem pénzügyi információk közzétételét.

A fenntartható befektetések előmozdítását célzó keret létrehozásáról, valamint az (EU) 2019/2088 rendelet módosításáról szóló, 2020. június 18-i (EU) 2020/852 európai parlamenti és tanácsi rendelet (Taxonómia rendelet) 8. cikke további előírásokat fogalmaz meg a hatálya alá tartozó vállalkozások részére. Az (EU) 2020/852 európai parlamenti és tanácsi rendeletnek a 2013/34/EU irányelv 19a. vagy 29a. cikkének hatálya alá tartozó vállalkozások által a környezeti szempontból fenntartható gazdasági tevékenységekre vonatkozóan közzéteendő információk tartalmának és megjelenítésének meghatározása, valamint az e közzétételi kötelezettségnek való megfelelés módszertanának meghatározása révén történő kiegészítéséről szóló, 2021. július 6-i (EU) 2021/2178 felhatalmazáson alapuló bizottsági rendelet (Disclosure Delegated Act) olyan kulcsfontosságú mutatók előállítását és közzétételét írja elő az érintett intézmények részére, amelyek megkövetelik a nem pénzügyi információk szélesebb körű gyűjtésének a megvalósítását.

Az 537/2014/EU rendeletnek, a 2004/109/EK irányelvnek, a 2006/43/EK irányelvnek és 2013/34/EU irányelvnek a fenntarthatósággal kapcsolatos vállalati beszámolás tekintetében történő módosításáról szóló, 2022. december 14-i (EU) 2022/2464 európai parlamenti és tanácsi irányelv (a továbbiakban: CSRD) kiterjeszti a nem pénzügyi információk gyűjtését minden nagyvállalkozásra, valamint minden olyan kis- és középvállalkozásra - a mikrovállalkozásokat kivéve -, amely a meghatározott típusú vállalkozások éves pénzügyi kimutatásairól, összevont (konszolidált) éves pénzügyi kimutatásairól és a kapcsolódó beszámolókról, a 2006/43/EK európai parlamenti és tanácsi irányelv módosításáról, valamint a 78/660/EGK és a 83/349/EGK tanácsi irányelv hatályon kívül helyezéséről szóló, 2013. június 26-i 2013/34/EU irányelv (a továbbiakban: Számviteli irányelv) 2. cikk 1. pont a) alpontjában meghatározott, közérdeklődésre számot tartó gazdálkodó egység, továbbá kiterjeszti a gyűjtendő és közzéteendő nem pénzügyi információk körét. A CSRD Számviteli irányelvet módosító rendelkezéseit a számvitelről szóló 2000. évi C. törvény (a továbbiakban: Számviteli tv.) ültette át a hazai jogrendszerbe. A CSRD szabályozás keretében, a fenntarthatósági jelentések összehasonlíthatóságának erősítése érdekében kidolgozott Európai fenntarthatósági jelentéstételi standardo[k](#bookmark6" \o "Current Document)[[[7]](#footnote-13)](#bookmark6" \o "Current Document)(ESR[S](#bookmark7" \o "Current Document)[[[8]](#footnote-14)](#bookmark7" \o "Current Document)[)](#bookmark7" \o "Current Document) tekintetében olyan keretrendszer kidolgozók véleményét is figyelembe vették, melyek már eddig is támogatták a fenntarthatósági jelentések összehasonlíthatóságát, mint a Global Reporting Initiative (GRI), valamint a International Sustainability Standards Board (ISSB). Az MNB felhívja a figyelmet a COM(2025)8[1](#bookmark8" \o "Current Document)[[[9]](#footnote-15)](#bookmark8" \o "Current Document)sz. európai bizottsági javaslatra, mely a nem pénzügyi információk gyűjtésére kötelezett vállalkozások körének módosítását kezdeményezi. Az MNB javasolja a CSRD és a Számviteli irányelv rendelkezéseit várhatóan implementáló hazai jogszabály (Számviteli tv.) és az (EU) 2023/2772 felhatalmazáson alapuló bizottsági rendelet változásainak folyamatos figyelemmel kísérését.

A fenntartható finanszírozás és az egységes vállalati felelősségvállalás ösztönzését szolgáló környezettudatos, társadalmi és szociális szempontokat is figyelembe vevő, vállalati

társadalmi felelősségvállalás szabályairól és azzal összefüggő egyéb törvények módosításáról szóló 2023. évi CVIII. törvénnyel (a továbbiakban: ESG tv.) kialakult a nemzeti ESG keretrendszer, amelynek keretén belül a vállalkozások az ESG tv. szerinti ESG beszámoló (a továbbiakban: ESG beszámoló) készítésére kötelezettek. Az MNB a jelen ajánlás szerinti ESG kérdéssor kidolgozása során szorosan együttműködött az ESG tv. által hatóságként kijelölt Szabályozott Tevékenységek Felügyeleti Hatóságával (SZTFH), a két

követelményrendszer minél nagyobb fokú harmonizációjának elérése érdekében.

Az ajánlás kidolgozása során az MNB figyelembe vette továbbá az EBH 2021. június 23-án közzétett, a hitelintézetek és befektetési vállalkozások környezeti, társadalmi és vállalatirányítási kockázatainak kezeléséről és felügyeletéről szóló jelentését

(EBA/REP/2021/18 jelentés[)](#bookmark9" \o "Current Document)[[[10]](#footnote-17)](#bookmark9" \o "Current Document)is.

Jelen ajánlás a jogszabályi rendelkezésekre teljeskörűen nem utal vissza az elvek és elvárások megfogalmazásakor, az ajánlás címzettjei a kapcsolódó jogszabályi előírásoknak való megfelelésre azonban természetesen továbbra is kötelesek.

Jelen ajánlás adatkezelési, adatvédelmi kérdésekben iránymutatást nem fogalmaz meg, a személyes adatok kezelése vonatkozásában semmilyen elvárást nem tartalmaz, és az abban foglalt követelmények semmilyen módon nem értelmezhetők személyes adatok kezelésére vonatkozó felhatalmazásnak. Az ajánlásban rögzített felügyeleti elvárások teljesítésével összefüggésben történő adatkezelés kizárólag a mindenkor hatályos adatvédelmi jogszabályi rendelkezések betartásával végezhető.

1. Értelmező rendelkezések

1. Jelen ajánlás alkalmazásában:

1. ESG-kockázat: a hitelintézetekre vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendelet 4. cikk (1) bekezdés 52d. alpontja szerinti fogalom;
2. hitelkérelmező vállalat: olyan, magyarországi székhellyel rendelkező gazdasági társaság - ideértve a külföldi vállalkozás magyarországi fióktelepét is -, amely

ba) nem az ESG tv. 7. § 28a. pontja szerinti szabályozott pénzügyi szolgáltató,

bb) a Számviteli tv. alapján egyedi vagy összevont fenntarthatósági jelentéstételre kötelezett, illetve az ESG tv. alapján egyedi vagy összevont ESG beszámoló készítésére kötelezett, és

bc) rendelkezik legalább egy, már - általa vagy anyavállalata álta[l](#bookmark10" \o "Current Document)[[[11]](#footnote-18)](#bookmark10" \o "Current Document)- közzétett

fenntarthatósági jelentéssel, illetve - általa vagy anyavállalata által készített - ESG beszámolóval;

1. külföldi hitelkérelmező vállalat: minden olyan, nem magyarországi székhelyű és magyarországi fiókteleppel nem rendelkező gazdasági társaság, amely nem minősül hitelkérelmező vállalatnak;
2. vállalati hitelkihelyezés: a Hpt. 6. § (1) bekezdés 40. pontja szerinti hitel- és pénzkölcsön vagy a Hpt. 6. § (1) bekezdés 89. pontja szerinti pénzügyi lízing nyújtása hitelkérelmező vállalat vagy külföldi hitelkérelmező vállalat részére.
3. ESG információk gyűjtésére és értékelésére vonatkozó elvárások
4. Az MNB elvárja, hogy a pénzügyi szervezet a hitelkérelmező vállalattól az 1. melléklet szerinti - az MNB részéről az uniós jogi aktusokat, nemzetközi fenntarthatósági jelentéstételi keretrendszereket, valamint a hazai sajátosságokat figyelembe véve az ESG információk felmérésekor a kockázatkezelés részeként relevánsnak tartott - kérdéseket (a továbbiakban: ESG kérdéssor) az 5. és 6. pontban foglaltak figyelembevételével új vállalati hitelkihelyezései során a hitelkérelem keretében feltegye vagy az azokra vonatkozó információt közhiteles adatbázisból vagy a 8. pont szerinti külső adatszolgáltatótól beszerezze, valamint az ESG kérdéssorra érkező válaszokat és összegyűjtött információkat adatbázis formájában gyűjtse és értékelje. Az MNB elvárása szerint az adatbázis minimális tartalmi elemei az alábbiak:
5. kitöltési idő,
6. vonatkozási idő,
7. a hitelkérelmező vállalat egyedi azonosítója (pl. törzsszáma),
8. az 5. pont esetében a begyűjtött információk a hitelkérelmező vállalatra vagy arra a vállalatcsoportra vonatkoznak, amelynek a hitelkérelmező vállalat a tagja (azaz egyedi vagy csoportra vonatkozó információ),
9. információ forrása (ESG kérdéssorra a hitelkérelmező vállalattól érkezett válasz, közhiteles adatbázis vagy külső adatszolgáltató),
10. ESG-kockázati szempontok miatt meghiúsult ügylet esetén a meghiúsulás oka, valamint
11. minden olyan kiegészítő információ, amelyet a pénzügyi szervezet maga relevánsnak tart az ESG kérdéssor kitöltése során és a begyűjtött információk elemzése alapján.
12. Az MNB álláspontja szerint az ESG kérdéssorból begyűjtött ESG információk addig érvényesek ugyanazon vagy másik új hitelkérelem elbírálása során, míg a hitelkérelmező vállalat újabb fenntarthatósági jelentése elérhetővé nem válik, vagy ESG beszámolója elfogadásra és a pénzügyi szervezet számára benyújtásra nem kerül. Az MNB jó gyakorlatnak tartja továbbá az ESG kérdéssorban szereplő ESG információk frissítését minden olyan esetben, amikor a hitelkérelemező vállalat és a külföldi hitelkérelmező vállalat (a továbbiakban együtt: vállalat) ESG-kockázatára vonatkozó lényegi információ jut a pénzügyi szervezet tudomására, illetve minden olyan egyéb esetben, amit a pénzügyi szervezet lényegesnek ítél. Elvárt, hogy a pénzügyi szervezet ezen eseteket előre rögzítse belső szabályzatban és ennek megfelelően járjon el hitelmonitoring tevékenysége során.
13. Elvárt, hogy a pénzügyi szervezet az ESG kérdéssor információit, illetve külföldi hitelkérelmező vállalat esetében a 7. pontban meghatározott ESG információkat alátámasztó dokumentumokat a hitelakta részévé tegye. Alátámasztó dokumentumok hiányában az ESG információk felhasználása elfogadható a vállalat nyilatkozata alapján is.
14. Amennyiben a vállalat rendelkezik közzétett egyedi fenntarthatósági jelentéssel vagy készített ESG beszámolót, akkor az MNB elvárja, hogy a pénzügyi szervezet az ESG kérdéssor szerinti ESG információkat, illetve külföldi hitelkérelmező vállalat esetében a 7. pontban meghatározott ESG információkat a vállalatra gyűjtse be. Amennyiben a vállalat olyan vállalatcsoport tagja, amely anyavállalata összevont (konszolidált) fenntarthatósági jelentést készít a Számviteli tv. alapján, illetve összevont ESG beszámolót készít az ESG tv. alapján, és erre tekintettel a vállalat a Számviteli tv. rendelkezései alapján mentesül az egyedi fenntarthatósági jelentéstételi kötelezettség alól, vagy az ESG tv. rendelkezései alapján mentesül az ESG tv. 23. §-a szerinti kötelezettség alól, az MNB jó gyakorlatnak tartja, ha a pénzügyi szervezet az ESG kérdéssor szerinti ESG információkat, illetve külföldi hitelkérelmező vállalat esetében a 7. pontban meghatározott ESG információkat a vállalat anyavállalatának összevont (konszolidált) fenntarthatósági jelentéséből, illetve összevont - a pénzügyi szervezet számára benyújtott - ESG beszámolójából gyűjti be.
15. Az ESG kérdéssor kitöltésére vonatkozó útmutatót a 2. melléklet tartalmazza.
16. A külföldi hitelkérelmező vállalat 1 millió euro szerződéses összeget meghaladó új hitelkérelme esetén az MNB elvárja, hogy a pénzügyi szervezet legalább az alábbi témákra kitérve, írásos formában összefoglalja és értékelje a külföldi hitelkérelmező vállalatra vonatkozó ESG információkat a hitelkérelem keretében:
17. cégméret;
18. tevékenység;
19. éghajlatváltozás mérséklése;
20. éghajlatváltozáshoz való alkalmazkodás;
21. vízi erőforrások fenntartható használata és védelme;
22. körforgásos gazdaságra való átállás;
23. szennyezésmegelőzés és -csökkentés;
24. biológiai sokféleség és az ökoszisztémák védelme és helyreállítása;
25. munkavállalói kapcsolatok;
26. társadalomra gyakorolt hatás;
27. fogyasztói kapcsolatok;
28. jelentéstétel;
29. beszállítók értékelése;
30. etikus működés;
31. vállalatirányítás.
32. Amennyiben a pénzügyi szervezet úgy ítéli meg, hogy az ESG-kockázatok értékelését, kezelését és nyomon követését a vállalatokkal való kapcsolattartás keretében - a 2-7. pont szerint - szerzett ESG információk helyett vagy mellett harmadik felektől származó adatok hatékonyabban tudnák támogatni, akkor elvárt, hogy a pénzügyi szervezet legyen kellően tisztában a külső adatszolgáltatók által használt forrásokkal, adatokkal és módszerekkel, beleértve azok lehetséges korlátait is. Amennyiben a pénzügyi szervezet az ESG információkhoz való hozzáférés érdekében külső adatszolgáltató szolgáltatását veszi igénybe, az MNB elvárja, hogy a pénzügyi szervezet legalább az 1. melléklet szerinti kérdésekre vonatkozó ESG információkat szerezze be a külső adatszolgáltatótól.
33. Az MNB elvárja, hogy a pénzügyi szervezet alakítsa ki az ESG kérdéssorra adott válaszok és a 7. pont alapján begyűjtött ESG információk legalább kvalitatív értékelésére vonatkozó szempontrendszerét, és mindezeket belső szabályzataiban rögzítse annak érdekében, hogy az ESG-kockázatokat be tudja építeni a hitelkockázatkezelési folyamataiba, többek között a vállalat hitelkockázati besorolására, a hiteligénylés megítélésére vonatkozóan.
34. Az MNB elvárja, hogy a pénzügyi szervezet honlapján tegyen közzé tájékoztatót, melyben felhívja az érintett vállalatok figyelmét az őket terhelő, ESG információkkal kapcsolatos, a hitelkérelem elbírálása, a szerződéskötést megelőző, valamint az azt követő adatszolgáltatási kötelezettségeikre.
35. Záró rendelkezések
36. Az ajánlás a Magyar Nemzeti Bankról szóló 2013. évi CXXXIX. törvény 13. § (2) bekezdés i) pontja szerint kiadott, a felügyelt pénzügyi szervezetekre kötelező erővel nem rendelkező szabályozó eszköz. Az MNB által kiadott ajánlás tartalma kifejezi a jogszabályok által támasztott követelményeket, az MNB jogalkalmazási gyakorlata alapján alkalmazni javasolt elveket, illetve módszereket, a piaci szabványokat és szokványokat.
37. Az ajánlásnak való megfelelést az MNB az általa felügyelt pénzügyi szervezetek körében az ellenőrzési és monitoring tevékenysége során figyelemmel kíséri és értékeli, összhangban az általános európai felügyeleti gyakorlattal.
38. Az MNB felhívja a figyelmet arra, hogy a pénzügyi szervezet az ajánlás tartalmát szabályzatai részévé teheti. Ebben az esetben a pénzügyi szervezet jogosult feltüntetni, hogy vonatkozó szabályzatában foglaltak megfelelnek az MNB által kiadott vonatkozó számú ajánlásnak. Amennyiben a pénzügyi szervezet csak az ajánlás egyes részeit kívánja szabályzataiban megjeleníteni, úgy az ajánlásra való hivatkozást kerülje, illetve csak az ajánlásból átemelt részek tekintetében alkalmazza.
39. Az MNB az ajánlás alkalmazását - a 15. pontban foglaltakra figyelemmel - 2025. július 1- jétől várja el az érintett pénzügyi szervezetektől.
40. Az MNB a 2-6. és 8. pont alkalmazását a hitelkérelmező vállalatok tekintetében
41. az 500 millió forint szerződéses összeget meghaladó új vállalati hitelkihelyezések esetén 2025. július 1-jétől,
42. a 350 millió forint szerződéses összeget meghaladó új vállalati hitelkihelyezések esetén 2026. július 1-jétől,
43. a 200 millió forint szerződéses összeget meghaladó új vállalati hitelkihelyezések esetén 2027. július 1-jétől,
44. a 100 millió forint szerződéses összeget meghaladó új vállalati hitelkihelyezések esetén 2028. július 1-jétől

várja el az érintett pénzügyi szervezetektől.

1. Amennyiben a pénzügyi szervezet prudenciális megfontolásból a hitelkérelmező vállalatokon túl további vállalatokra, illetve a 15. pont a-d) alpontja szerinti szerződéses összegeknél alacsonyabb szerződéses összegek esetén is vagy az ott megjelölt időpontoknál korábbi időpontoktól kezdődően alkalmazza a 2-6. pontot, az MNB jó gyakorlatnak tartja és javasolja a pénzügyi szervezet számára, hogy az ESG információk felmérése során az 1. mellékletben foglalt kérdéssorból induljon ki. Ezen esetekben, amennyiben olyan ESG információra vonatkozóan fogalmaz meg a pénzügyi szervezet a hitelkérelemző vállalat részére kérdést, amelyet 1. mellékletben foglalt kérdéssor is tartalmaz, az MNB jó gyakorlatnak tartja, ha a kérdés az 1. mellékletben foglalt kérdéssorral megegyezően kerül alkalmazásra.
2. 2025. július 1-jén hatályát veszti a hitelkockázat vállalása, mérése, kezelése és kontrollja során a környezeti, társadalmi és vállalatirányítási információk felmérését szolgáló minimum kérdéssor alkalmazásáról szóló 9/2024. (IX. 24.) MNB ajánlás.

Varga Mihály sk.
a Magyar Nemzeti Bank elnöke

**ESG kérdéssor**



[esg\_kerdessor.xlsx](https://www.mnb.hu/letoltes/7-2025-esg-kerdoiv-ajanlas-1-melleklet.xlsx)

Útmutató az ESG kérdéssor kitöltéséhez

1. A kérdéssor felépítése
2. Az ESG kérdéssor 4 fő témablokkot és 14 alblokkot tartalmaz, a következő szerkezetben:
3. Általános

aa) Cégméret

ab) Tevékenység

1. Környezeti

ba) Éghajlatváltozás mérséklése

bb) Éghajlatváltozáshoz való alkalmazkodás

bc) Vízi erőforrások fenntartható használata és védelme

bd) Körforgásos gazdaságra való átállás

be) Szennyezésmegelőzés és -csökkentés

bf) Biológiai sokféleség és az ökoszisztémák védelme és helyreállítása

1. Társadalmi

ca) Munkavállalói kapcsolatok

cb) Társadalomra gyakorolt hatás

1. Fogyasztói kapcsolatok
2. Vállalatirányítási

da) Beszállítók értékelése

db) Etikus működés

dc) Vállalatirányítás

II. Az ESG kérdéssor kitöltésével kapcsolatos részletes útmutatás

1. Az A-D oszlop („Blokk", „Alblokk", „Kérdésszám", „Sorszám") a kérdések struktúráját mutatja be, a könnyebb kereshetőséget, szűrhetőséget szolgálja, a kitöltőnek nincs feladata ezen oszlopokkal.
2. Az E oszlop („Kérdés") a kérdéseket tartalmazza, melyek mentén a hitelkérelmező vállalat ESG információinak felmérése javasolt az ajánlásban foglalt előírások figyelembevételével.
3. Az F oszlop („Válaszopciók") az egyes kérdésekhez tartozó válaszok adatpontjait tartalmazza.
4. G oszlop („Mértékegység") az egyes adatpontoknál elfogadható választípusokat tartalmazza, a következők fordulnak elő:
5. Kódlista: megadott értékkészlet alapján töltendő
6. Mennyiségi adatok

ca) Értékadatok: forintban szükséges megadni. Amennyiben a

hitelkérelmező vállalat az éves beszámolóját forinttól eltérő devizanemben készíti el, az MNB által az adott időpontra vonatkozóan közzétett, hivatalos devizaárfolyamon kell forintra átszámítani az összegeket.

cb) Munkavállalói adatok: egész főben kell megadni (kivétel, ahol a kérdéssor E oszlopa külön jelöli, hogy munkaórában).

1. Az egyes, darabban megadandó értékeket egész számmal kell megadni (pl. beszállítók száma, incidensek, eljárások száma).

cd) Százalékos adatok: két tizedesjegy pontossággal kell megadni.

ce) Tonna: két tizedesjegy pontosággal kell megadni.

cf) Hektár: a használt földterületeket, az ingatlannyilvántartással összhangban, hektárban, tízezred pontossággal kell megadni.

cg) Vízfelhasználás és kibocsátás: egész számmal, m3-ben kell megadni. Energiafogyasztás és előállítás: két tizedesjegy pontosággal, MWh- ban kell megadni.

1. Szabadszöveges válaszok: szabad formátumú szövegmezőként megfogalmazható válaszokat és betűvel jelölt felsorolásokat is tartalmazhat adott kérdések esetén.
2. A H oszlop („Magyarázat") az egyes kérdések hátterét ismerteti és segítséget nyújt a válaszok megadásához.
3. Az I oszlop („Logikai kapcsolat") megmutatja, hogy az adott kérdés megválaszolása előzetes logikai előfeltétel teljesüléséhez kötött-e. Ha a logikai előfeltétel nem teljesül, a választ üresen lehet hagyni.
1. a hitelintézetekre vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendelet (a továbbiakban: CRR) 501c. cikke [↑](#footnote-ref-3)
2. a hitelintézetek tevékenységéhez való hozzáférésről és a hitelintézetek prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről szóló, 2013. június 26-i 2013/36/EU európai parlamenti és tanácsi irányelv 98. cikke [↑](#footnote-ref-5)
3. CRR 449a. cikke [↑](#footnote-ref-7)
4. a hitelintézetek tevékenységéhez való hozzáférésről és a hitelintézetek prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről szóló 2013. június 26-i 2013/36/EU európai parlamenti és tanácsi irányelv (a továbbiakban: CRD) [↑](#footnote-ref-8)
5. Kis és nem összetett intézmények esetében az ESG-kockázatok kezeléséről szóló EBH iránymutatás 2027. január 11-től alkalmazandó. [↑](#footnote-ref-9)
6. A 2013/34/EU irányelvnek a nem pénzügyi és a sokszínűséggel kapcsolatos információknak bizonyos nagyvállalkozások és vállalatcsoportok általi közzététele tekintetében történő módosításáról szóló 2014. október 22-i 2014/95/EU európai parlamenti és tanácsi irányelv, amelyet a számvitelről szóló 2000. évi C. törvény ültetett át a hazai jogba. [↑](#footnote-ref-11)
7. a 2013/34/EU európai parlamenti és tanácsi irányelvnek a fenntarthatósági beszámolási standardok tekintetében történő kiegészítéséről szóló 2023. július 31-i (EU) 2023/2772 felhatalmazáson alapuló bizottsági rendelet [a továbbiakban: (EU) 2023/2772 felhatalmazáson alapuló bizottsági rendelet] [↑](#footnote-ref-13)
8. European Sustainability Reporting Standards [↑](#footnote-ref-14)
9. **[Javaslat a 2006/43/EK, a 2013/34/EU, az (EU) 2022/2464 és az (EU) 2024/1760 irányelvnek a fenntarthatósággal](https://eur-lex.europa.eu/legal-content/HU/TXT/HTML/?uri=CELEX:52025PC0081) [kapcsolatos egyes vállalati beszámolási és átvilágítási követelmények tekintetében történő módosításáról](https://eur-lex.europa.eu/legal-content/HU/TXT/HTML/?uri=CELEX:52025PC0081) szóló európai parlamenti és tanácsi irányelvre** [↑](#footnote-ref-15)
10. EBA report on management and supervision of ESG risks for credit institutions and investment firms, 2021. **[https://www.eba.europa.eu/sites/default/documents/files/document library/Publications/Reports/2021/1015656/](https://www.eba.europa.eu/sites/default/documents/files/document_library/Publications/Reports/2021/1015656/EBA%20Report%20on%20ESG%20risks%20management%20and%20supervision.pdf) [EBA%20Report%20on%20ESG%20risks%20management%20and%20supervision.pdf](https://www.eba.europa.eu/sites/default/documents/files/document_library/Publications/Reports/2021/1015656/EBA%20Report%20on%20ESG%20risks%20management%20and%20supervision.pdf)** [↑](#footnote-ref-17)
11. Fenntarthatósági jelentés esetén a Számviteli tv. 95/F. § (1)-(3) bekezdése alapján mentesül a leányvállalat, ESG beszámoló esetén az ESG tv. 23/A. §-a alapján mentesül a leányvállalat. [↑](#footnote-ref-18)